Държавен вестник, бр. 24, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  24
действието върху прилагането на нормативни 
актове, свързани с медицинското обслужване 
и здравното осигуряване;
9. анализира причините и условията за 
нарушенията на финансовата дисциплина, 
установени при медицинския контрол, и 
предлага мерки за отстраняването им пред 
компетентните органи;
10. изработва методически ръководства и 
инструкции за осъществяване на медицински 
контрол. 
Чл. 12. Дирекция „Контрол по спазване 
правата на пациентите“:
1. извършва проверки по молби, жалби и 
сигнали на граждани за спазването на правата 
на пациентите в лечебните заведения;
2. извършва проверки по молби, жалби 
и сигнали на граждани и юридически лица, 
свързани с медицинското обслужване;
3. извършва проверки по сигнали за до­
пуснати корупционни прояви и практики в 
лечебните заведения;
4. подготвя проекти на мотивирани пред­
ложения:
а) по чл. 116б, т. 9 от Закона за здраве­
то – за заличаване от регистъра на лечебни 
заведения по чл. 8 и чл. 10, т. 5 от Закона за 
лечебните заведения, които нарушават правата 
на пациента;
б) по чл. 116б, т. 10 от Закона за здраве­
то – за отнемане на разрешения за лечебна 
дейност на лечебни заведения по чл. 9 и чл. 10, 
т. 3, 3а, 3б, 4, 6 и 7 от Закона за лечебните за­
ведения, които нарушават правата на пациента;
в) по чл. 116б, т. 12 от Закона за здраве­
то – за налагане на дисциплинарно наказание 
на директора на лечебното заведение по чл. 5, 
ал. 1 от Закона за лечебните заведения; 
г) по чл. 116б, т. 14 от Закона за здраве­
то – за налагане на административни наказа­
ния и прилагане на принудителни админис­
тративни мерки в областите на дейност на 
дирекцията;
5. съставя констативни протоколи и актове 
за установяване на административни нару­
шения от извършените проверки в случаите, 
предвидени със закон.
Чл. 13. Дирекция „Контрол върху здрав­
ните дейности и услуги, осигурявани от 
Националната здравноосигурителна каса и 
застрахователните дружества“:
1. следи за осигуряване от Националната 
здравноосигурителна каса на предоставяне­
то на основния пакет от здравни дейности, 
гарантиран от бюджета на Националната 
здравноосигурителна каса;
2. следи за осигуряване от застраховате­
лите по чл. 83, ал. 1 от Закона за здравното 
осигуряване на предоставянето на здравните 
услуги съгласно застрахователния договор;
3. подготвя информация за физическите и 
юридическите лица и лечебните заведения, 
които извършват дейност по доброволно 
здравно осигуряване без лиценз;
4. изготвя проект на годишен доклад до 
министъра на здравеопазването за състоя­
нието и цялостната дейност по здравното 
осигуряване;
5. изисква и проверява договори между 
районни здравноосигурителни каси и изпъл­
нители на медицинска помощ; 
6. изисква и проверява договори между 
застрахователи по чл. 83, ал. 1 от Закона 
за здравното осигуряване и изпълнители на 
медицинска помощ; 
7. изисква от Националната здравнооси­
гурителна каса и застрахователите по чл. 83, 
ал. 1 от Закона за здравното осигуряване 
шестмесечна справка по образец, съдържаща 
данни за броя на обслужените лица, вида и 
обема на предоставените услуги по договори 
с районните здравноосигурителни каси и 
застрахователи по чл. 83, ал. 1 от Закона за 
здравното осигуряване;
8. съставя констативни протоколи и актове 
за установяване на административни нару­
шения от извършените проверки в случаите, 
предвидени със закон.
Г л а в а  ч е т в ъ р т а
ОРГАНИЗАЦИЯ НА РАБОТАТА В 
АГЕНЦИЯТА
Чл. 14. (1) Работното време на служителите 
в агенцията при  5-дневна работна седмица е 
8 часа дневно и 40 часа седмично.
(2) Работното време на администрацията е 
от 8,30 до 17,00 ч. с обедна почивка 30 минути 
между 12,00 и 14,00 ч.
(3) За служителите в агенцията се въ­
вежда работно време с променливи граници 
от 7,30 до 18,30 ч. или друг часови период с 
период за задължително присъствие от 10,00 
до 16,00 ч. и задължително отработване на 
нормалната продължителност на 8-часовия 
работен ден. Редът за въвеждане на работно 
време с променливи граници се определя от 
изпълнителния директор.
Чл. 15. (1) Изпълнителният директор оп­
ределя приемното време за граждани.
(2) Външни лица се допускат в сградата на 
агенцията след издаване на пропуск.
Чл. 16. (1) Всички документи, получени в 
агенцията, се регистрират в автоматизирана 
информационна система, като се отбелязват 
датата и часът на получаването.
(2) При регистрирането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Редът за образуване и движение на 
служебните преписки се определя с вътреш­
ни правила, изготвени от главния секретар и 
утвърдени от изпълнителния директор.
Чл. 17. Дейността на агенцията се осъщест­
вява от държавни служители и от служители 
по трудово правоотношение.